CELEX: 62012CN0596
Language: lt
Date: 2012-12-20 00:00:00
Title: Byla C-596/12: 2012 m. gruodžio 20 d. pareikštas ieškinys byloje Europos Komisija prieš Italijos Respubliką

9.3.2013   
            
            
               LT
            
            
               Europos Sąjungos oficialusis leidinys
            
            
               C 71/8
            
         2012 m. gruodžio 20 d. pareikštas ieškinys byloje Europos Komisija prieš Italijos Respubliką
   
   (Byla C-596/12)
   2013/C 71/13
   Proceso kalba: italų
   
      Šalys
   
   
      Ieškovė: Europos Komisija, atstovaujama J. Enegren ir C. Cattabriga
   
      Atsakovė: Italijos Respublika
   
      Ieškovės reikalavimai
   
   
               —
            
            
               Pripažinti, kad neįtraukusi „dirigenti“ (vadovai) kategorijos į Įstatymo Nr. 223/1991 4 straipsnyje, skaitomame kartu su to paties įstatymo 24 straipsniu, numatytos mobilumo procedūros taikymo sritį, Italijos Respublika neįvykdė įsipareigojimų pagal 1998 m. liepos 20 d. Tarybos direktyva 98/59/EB dėl valstybių narių įstatymų, susijusių su kolektyviniu atleidimu iš darbo, suderinimo (1) 1 straipsnio 1 ir 2 dalis.
            
         
               —
            
            
               Priteisti iš Italijos Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Komisijos teigimu, Italijos Respublika neįvykdė įsipareigojimų pagal Direktyvos 98/59/EB 1 straipsnio 1 ir 2 dalis, nes neįtraukė vadovų kategorijos į Įstatymo Nr. 223/1991 4 straipsnyje, skaitomame kartu su to paties įstatymo 24 straipsniu, numatytos mobilumo procedūros taikymo sritį.
   Ši direktyva reglamentuoja darbuotojų atstovų informavimo ir konsultavimo procedūrą, kurios turi laikytis darbdavys, numatęs kolektyvinį atleidimą, bei pačią kolektyvinio atleidimo procedūrą.
   Pagal šios direktyvos 1 straipsnio 1 ir 2 dalis šios procedūros taikomos atleidimui iš darbo, kai darbdavys taip elgiasi dėl vienos arba kelių priežasčių, nesusijusių su atitinkamais atskirais darbuotojais, jeigu atleidimų iš darbo skaičius yra didesnis nei nustatyta riba, nustatyta pagal įmonės darbuotojų skaičių. Apskaičiuojant įmonėje įdarbintų darbuotojų skaičių bei atleidimų iš darbo skaičių atsižvelgiama į visus darbuotojus, nepaisant jų kvalifikacijos ir funkcijų, išskyrus pagal terminuotą darbo sutartį dirbančius darbuotojus, valstybės tarnautojus ir jūrų laivų įgulas.
   Italijos įstatymų leidėjas, įgyvendindamas Direktyvą 98/59/EB, neįtraukė į informavimo ir konsultavimo procedūros, šioje direktyvoje numatytos kolektyvinio atleidimo atveju, taikymo sritį vadovų, kuriems pagal Italijos civilinį kodeksą taikoma darbuotojų sąvoka, kategorijos. Šis neįtraukimas ne tik prieštarauja bendrai šios direktyvos taikymo sričiai, bet ir yra visiškai nepateisinamas. Iš tiesų, vadovų kategorija Italijos teisėje labai plati, taip pat apimanti ir darbuotojus, kuriems nesuteiktos konkrečios valdymo teisės įmonėje ir kurie laikomi „vadovais“ tik dėl turimos aukštos profesinės kvalifikacijos.
   
      (1)  OL L 225, p. 16; 2004 m. specialusis leidimas lietuvių k., 5 sk., 3 t., p. 327.